Jelgavā 2020.gada 24.septembra (prot. Nr.16, 1p.)

**JELGAVAS PILSĒTAS PAŠVALDĪBAS 2020.GADA 24.SEPTEMBRA**

**SAISTOŠIE NOTEIKUMI NR.20-31 “PAR AUGSTAS DETALIZĀCIJAS TOPOGRĀFISKĀS informācijas APRITES KĀRTĪBU Jelgavas pilsētā”**

*Izdoti saskaņā ar Ģeotelpiskās informācijas likuma   
13. panta sesto daļu, 26. panta trešo daļu un 71 daļu,*

*Ministru kabineta 2012. gada 24. aprīļa noteikumu Nr.281*

*"Augstas detalizācijas topogrāfiskās informācijas   
un tās centrālās datubāzes noteikumi" 69.,79. un 81.*[*punktu*](https://likumi.lv/ta/id/252464-kartiba-kada-sanemama-atlauja-reklamas-izvietosanai-publiskas-vietas-vai-vietas-kas-verstas-pret-publisku-vietu#p45)

1. **Vispārīgie jautājumi**
2. Saistošie noteikumi nosaka augstas detalizācijas topogrāfiskās informācijas (turpmāk – topogrāfiskā informācija) iesniegšanas, pieņemšanas, pārbaudes, izsniegšanas un atjaunināšanas kārtību, kā arī maksas piemērošanas kārtību par ģeotelpiskās informācijas izsniegšanu.
3. Topogrāfiskās informācijas datubāzes par Jelgavas pilsētas administratīvo teritoriju (turpmāk – Datubāze) turētājs ir Jelgavas pilsētas pašvaldības administrācijas Būvvalde (turpmāk – Būvvalde), kura veic topogrāfiskās informācijas pieņemšanu, pārbaudi, uzkrāšanu Datubāzē un izsniegšanu no tās tādā formātā un mēroga noteiktībā, kādā tiek uzturēta Datubāze.
4. Topogrāfiskā plāna derīguma termiņš ir viens gads, skaitot no tā reģistrācijas datuma Datubāzē. Saņemot iesniegumu no topogrāfiskā plāna pasūtītāja vai izstrādātāja, Būvvalde, izvērtējot topogrāfiskā plāna aktualitāti, var tā derīguma termiņu pagarināt līdz 2 gadiem, skaitot no tā reģistrācijas datuma Datubāzē.
5. Datubāze tiek uzturēta digitālā vektordatu formā DGN datņu formātā, ar mēroga noteiktību 1:500.
6. **Topogrāfiskās informācijas iesniegšanas un pieņemšanas kārtība**
7. Būvvalde pieņem pārbaudei un ievietošanai Datubāzē topogrāfisko plānu un izpildmērījuma plānu no ģeodēziskajos darbos sertificētas personas.
8. Topogrāfisko plānu un izpildmērījuma plānu iesniedz ar elektroniski parakstītu iesniegumu (veidlapa 4-35 <https://www.jelgava.lv/lv/pakalpojumi/maja-un-vide/maja-un-vide/>) sūtot uz e-pastu: [info@dome.jelgava.lv](mailto:info@dome.jelgava.lv).
9. Topogrāfiskais plāns saskaņojams ar inženierkomunikāciju turētājiem:

7.1. SIA "Jelgavas ūdens";

7.2. AS "Gaso";

7.3. AS "Sadales tīkls";

7.4. SIA "Tet";

7.5. Jelgavas pilsētas pašvaldības iestāde "Pilsētsaimniecība";

7.6. SIA "Fortum Jelgava";

7.7. valsts akciju sabiedrība "Latvijas Valsts radio un televīzijas centrs";

7.8. valsts akciju sabiedrība “Latvijas dzelzceļš”;

7.9. SIA "Digitālo servisu parks".

1. Datubāzē tiek ievadīta topogrāfiskā informācija, kas saskaņota ar tiem inženierkomunikāciju turētājiem, kas ir atbildīgi par inženierkomunikācijām teritorijā, kurā veikta topogrāfiskā uzmērīšana. Būvvalde ir tiesīga pieprasīt saskaņot topogrāfisko plānu ar citu inženierkomunikāciju turētāju, ja uzmērītajā teritorijā atrodas inženierkomunikācija, kuras turētājs nav norādīts šo noteikumu 7. punktā.
2. Būvvalde pārbauda iesniegtā topogrāfiskā plāna un izpildmērījuma plāna atbilstību:

9.1 situācijai dabā,

9.2 informācijai Datubāzē;

9.3 teritorijas plānojumā noteiktajām aizsargjoslām;

9.4 būvprojektam;

9.5 normatīvo aktu prasībām.

1. Topogrāfisko informāciju pārbauda, reģistrē vai atsaka reģistrēt Datubāzē 10 darbadienu laikā no informācijas saņemšanas dienas.
2. Atsakot reģistrēt topogrāfisko informāciju Datubāzē, Būvvalde par to informē iesniedzēju, norādot atteikuma iemeslus.
3. Reģistrējot topogrāfisko informāciju Datubāzē, Būvvaldes atbildīgie speciālisti uz topogrāfiskā plāna vai izpildmērījuma plāna izdara atzīmi par tā reģistrāciju Datubāzē. Reģistrētais topogrāfiskais plāns vai izpildmērījuma plāns tiek aizsūtīts iesniedzējam uz viņa norādīto e-pastu.
4. **Maksas pakalpojumi**
5. Informāciju no Datubāzes izsniedz par maksu saskaņā ar šo noteikumu pielikumu “Maksas pakalpojumu cenrādis”. Minimālais izsniedzamais topogrāfiskās informācijas apjoms no Datubāzes ir viena topogrāfiskā planšete, kas atbilst valstī noteiktajam topogrāfisko karšu sistēmas lapu iedalījumam ar mērogu 1:1000.
6. Informāciju par teritorijā esošajiem vietējiem ģeodēziskā tīkla punktiem par maksu izsniedz Būvvalde saskaņā ar šo noteikumu pielikumu “Maksas pakalpojumu cenrādis”.
7. **Noslēguma jautājums**
8. Atzīt par spēku zaudējušiem Jelgavas pilsētas pašvaldības 2010. gada 23. septembra saistošos noteikumus Nr.10-16 "Ģeotelpiskās informācijas apstrādes un ģeodēziskās darbības kārtība Jelgavas pilsētā " (Latvijas Vēstnesis, 2010, Nr.163; 2011, Nr.35; 2013, Nr.200).

Jelgavas pilsētas domes priekšsēdētājs A.Rāviņš

Pielikums

Jelgavas pilsētas pašvaldības

2020. gada 24.septembra saistošajiem noteikumiem Nr.20-31

“Par augstas detalizācijas topogrāfiskās informācijas aprites kārtību Jelgavas pilsētā”

Maksas pakalpojumu cenrādis

|  |  |  |  |
| --- | --- | --- | --- |
| **Nr.p.k** | **Pakalpojuma veids** | **Mērvienība** | **Maksa bez PVN *euro*** |
|  | Informācijas izsniegšana no Datubāzes uz saņēmēja norādīto elektronisko pastu | 1 planšete | 15.00 |
|  | Par vietējā ģeodēziskā punkta ģeotelpiskās informācijas izsniegšanu uz saņēmēja elektronisko pastu | 1 punkts | 8.00 |

Jelgavas pilsētas domes priekšsēdētājs A.Rāviņš